
                Občina Dobrna


Številka: 9000-0002/2021-      (9)




                         
Datum:   30. 3. 2021                                                                                                         NEPOTRJEN 
Z A P I S N I K

O POTEKU 16. REDNE SEJE OBČINSKEGA SVETA OBČINE DOBRNA, KI JE BILA V TOREK,  
30. 3. 2021, OB 17. URI V KULTURNEM DOMU DOBRNA.
Seja je potekala v konferenčni dvorani Kulturnega doma Dobrna, v skladu s priporočili NIJZ in sklicana na podlagi četrtega odstavku 1. člena Odloka o začasni delni omejitvi gibanja ljudi in omejitvi oziroma prepovedi zbiranja ljudi zaradi preprečevanja okužb s SARS-CoV-2 (Ur. list RS, št. 155/20).
Sejo je odprl in vodil župan Občine Dobrna, g. Martin Brecl. 
Prisotni svetniki: ga. Alenka Arlič, g. Branko Brecl, ga. Branka Gal, ga. Vera Horjak Kravos, g. Jože Lugarič, g. Branko Ramšak, g. Danijel Šibanc.
Ostali prisotni: g. Martin Brecl – župan Občine Dobrna, ga. Zdenka Kumer – direktorica Občinske uprave Občine Dobrna, ga. Milena Krušič, ga. Urška Vedenik in ga. Alenka Rošer – zapisnikarica.
Opravičeno odsotni: g. Stanislav Božnik. 
Seja se je pričela ob 17. uri, ob sklicu seje je bilo navzočih 7 svetnikov. 
Župan, g. Martin Brecl, je uvodoma pozdravil vse prisotne na 16. redni seji Občinskega sveta Občine Dobrna, ugotovil, da je občinski svet sklepčen, ter da lahko prične z delom. V nadaljevanju je predstavil predlog dnevnega reda, ki so ga svetniki prejeli ob sklicu seje. Na predlagani dnevni red ni bilo pripomb in dopolnitev zato ga je g. župan dal na glasovanje in v potrditev. 
Občinski svet Občine Dobrna je na 16. redni seji, dne 30. 3. 2021, brez razprave, soglasno s 7 glasovi ZA, od 7 prisotnih svetnikov potrdil naslednji
DNEVNI RED:
Otvoritev seje, ugotovitev prisotnosti in potrditev dnevnega reda.
1. Potrditev Zapisnika 15. redne seje Občinskega sveta Občine Dobrna.

2. Potrditev Zapisnika  3. dopisne seje Občinskega sveta Občine Dobrna.

3. Sprejem predloga Odloka o spremembah in dopolnitvah Odloka o Zazidalnem načrtu Dobrna.

4. Obvezna razlaga Odloka o občinskem lokacijskem načrtu Novi grad.

5. Informacija o pričetku postopka sprememb in dopolnitev Občinskega prostorskega načrta Občine Dobrna.

6. Obravnava Odloka o določitvi takse za obravnavanje zasebnih pobud za spremembo namenske rabe prostora v Občinskem prostorskem načrtu Občine Dobrna.

7. Poročilo Nadzornega odbora Občine Dobrna o opravljenem pregledu porabe sredstev v Občini Dobrna v letu 2020.

8. Zaključni račun Proračuna Občine Dobrna za leto 2020.

9. Dopolnitev Načrta ravnanja s stvarnim premoženjem Občine Dobrna za leto 2021.

10. Informacija in sprejetje sklepa o menjavi zemljišč med RS, MDDSZ (CUDV Dobrna) in Občino Dobrna.

11. Obravnava osnutka Pravilnika o dodeljevanju pomoči za razvoj podjetništva in gospodarstva v Občini Dobrna.

12. Obravnava sprememb in dopolnitev Odloka o ustanovitvi javnega zavoda za turizem, šport in kulturo Dobrna.

13. Letno poročilo o izvedenih ukrepih iz akcijskega načrta Lokalnega energetskega koncepta Občine Dobrna in njihovih učinkih v letu 2020.

14. Obravnava presežkov Javnega sektorja VIZ OŠ Dobrna. 

15. Soglasje ustanovitelja pri določanju delovne uspešnosti direktorja oz. ravnatelja javnega zavoda OŠ Dobrna. 

16. Soglasje ustanovitelja pri določanju redne delovne uspešnosti direktorici Javnega zavoda za turizem, šport in kulturo Dobrna.

17. Obravnava Odloka o kategorizaciji občinskih cest v Občini Dobrna. 

18. Pobude in vprašanja.

19. Razno.

AD/1
Potrditev Zapisnika 15. redne seje Občinskega sveta Občine Dobrna.
Gradivo za točko dnevnega reda so svetniki prejeli s sklicem seje.
Župan, g. Martin Brecl, je Zapisnik 15. redne seje Občinskega sveta Občine Dobrna, ki je bila  10. 12. 2020, predal v razpravo, dopolnitev in potrditev.
Na zapisnik ni bilo razprave pripomb ali dopolnitev.
Občinski svet Občine Dobrna je na 16. redni seji, dne 30. 3. 2021, soglasno, s 7 glasovi ZA od 7 prisotnih svetnikov občinskega sveta sprejel naslednji
SKLEP:

Občinski svet Občine Dobrna je na 16. redni seji, dne 30. 3. 2021, potrdil Zapisnik 15. redne seje Občinskega sveta, z dne 10. 12. 2020.

AD/2
Potrditev zapisnika  3. dopisne seje Občinskega sveta Občine Dobrna.

Gradivo za točko dnevnega reda so svetniki prejeli s sklicem seje.
Župan, g. Martin Brecl, je Zapisnik 3. dopisne seje Občinskega sveta Občine Dobrna, ki je potekala od 3. 3. 2021 do 4. 3. 2021, predal v razpravo, dopolnitev in potrditev.

Na zapisnik ni bilo razprave pripomb ali dopolnitev.
Občinski svet Občine Dobrna je na 16. redni seji, dne 30. 3. 2021, soglasno, s 7 glasovi ZA od 7 prisotnih svetnikov občinskega sveta sprejel naslednji

SKLEP:
Občinski svet Občine Dobrna je na 16. redni seji, dne 30. 3. 2021, potrdil Zapisnik 3. dopisne seje Občinskega sveta, ki je potekala od 3. 3. 2021 do 4. 3. 2021.

AD/3
Sprejem predloga Odloka o spremembah in dopolnitvah Odloka o Zazidalnem načrtu Dobrna.

Gradivo za točko dnevnega reda so svetniki prejeli s sklicem seje.
Uvodno obrazložitev točke dnevnega reda je podal g. župan in povedal, da se spremembe in dopolnitve ZN se nanašajo na območje znotraj Zazidalnega načrta Dobrna. Območje SD ZN zajema zemljišča s parc. št.: 1579/8, 1579/9, 1579/10, 1580/1, 1580/4, 1581/2, 1581/6, 1583/1, 1583/2, 1995/1, 1995/2, vse k.o. 1056 Dobrna.

S sprejetjem Sklepa o začetku priprave sprememb in dopolnitev Zazidalnega načrta Dobrna (Ur. list RS, št. 46/20), se je pričel postopek sprememb in dopolnitev ZN, na območju stare pekarne Dobrna in območju objekta s hišno številko Dobrna 15. V SD ZN iz leta 2010 (Ur.l. RS, št. 22/2010) je bil na namesto stare pekarne na novo umeščen večstanovanjski objekt znotraj EU/C, s to spremembo SD ZN se razširja tudi enota urejanja EU/C ter v jugozahodni del dodatno umešča še en večstanovanjski objekt z enakimi pogoji gradnje (območje trenutnega objekta Dobrna 15).  

Hkrati se obstoječim pogojem ter usmeritvam za projektiranje in gradnjo dodatno daje možnost povečanja etažnosti in sprememba naklona, možnost gradnje balkonov in lož izven dopustnih gabaritov stavbe, možnost umestitev in ograditve atrijev v pritličju znotraj parcele namenjene gradnji ter drugačna umestitev parkirišč in daje možnost prestavitve kioska. Za predviden dodaten večstanovanjski objekt se uredijo priključki na obstoječo komunalno, prometno in energetsko infrastrukturo.
V zaključku predstavitve je go. Horjak Kravos zanimalo, če se spremembe in dopolnitve nanašajo tudi na objekt Dobrna 15, podan je bil odgovor, da je občina prodala zemljišče za staro pekarno, Dobrne 15 pa še ne, ker je vezan na odplačilo kredita in pogoje kreditiranja. 
Ostali svetniki niso razpravljali. 
Občinski svet Občine Dobrna je na 16. redni seji, dne 30. 3. 2021, soglasno, s 7 glasovi ZA od 7 prisotnih svetnikov občinskega sveta sprejel naslednja
SKLEPA:

1. Občinski svet Občine Dobrna je na 16. redni seji, dne 30. 3. 2021, sprejel sklep, da se prva in druga obravnava Odloka o spremembah in dopolnitvah Odloka o Zazidalnem načrtu Dobrna, združita.

2. Občinski svet Občine Dobrna je na 16. redni seji, dne 30. 3. 2021, sprejel Odlok o spremembah in dopolnitvah Odloka o Zazidalnem načrtu Dobrna, projekt št. 198-2020, Spremembe in dopolnitve Odloka o Zazidanem načrtu Dobrna, izdelovalec Urbanisti, Gorazd Furman Oman s.p., Celje, marec 2021.

AD/4
Obvezna razlaga Odloka o občinskem lokacijskem načrtu Novi grad.

Gradivo za točko dnevnega reda so svetniki prejeli s sklicem seje.
G. župan je uvodoma povedal, da Občinski lokacijski načrt Novi grad (Ur. list RS, št. 55/2005) določa etapnost izvedbe prostorske ureditve tako, da se načrtovani objekti zgradijo po številčnem vrstnem redu. Hkrati se lahko izgradi tudi skupina več objektov, ki pa morajo upoštevati vrstni red.
Nadalje je pojasnil, da določilo četrtega odst. 28. člena Odloka o občinskem lokacijskem načrtu Novi grad, se lahko razume, da se posamezni načrtovani objekti v lokacijskem načrtu lahko izgradijo tudi, če se ne zasleduje številčni vrstni red, v kolikor posamezni načrtovan objekt in drugi poseg v prostor, določen s tem odlokom, predstavlja posamezno etapo gradnje ali funkcionalno zaključeno celoto.
Razprave ni bilo. 
Občinski svet Občine Dobrna je na 16. redni seji, dne 30. 3. 2021, soglasno, s 7 glasovi ZA od 7 prisotnih svetnikov občinskega sveta sprejel naslednji
SKLEP:
Občinski svet Občine Dobrna je na 16. redni seji, dne 30. 3. 2021, sprejel obvezno razlago Odloka o občinskem lokacijskem načrtu Novi grad.
AD/5
Informacija o pričetku postopka sprememb in dopolnitev Občinskega prostorskega načrta Občine Dobrna.

Gradivo za točko dnevnega reda so svetniki prejeli s sklicem seje.
G. župan je svetnike seznanil, da bo Občina Dobrna intenzivno pristopila k spremembam in dopolnitvam Občinskega prostorskega načrta Občine Dobrna (v nadaljevanju: SD OPN 1), ki je bil sprejet v januarju leta 2012. Sklep o začetku priprave SD OPN 1 je občina že sprejela in objavila v Uradnem listu RS. 

Besedo je predal g. Smrečnik, ki je podala strokovno obrazložitev in povedala, da bo  v začetni fazi, od 1. 4. 2021 do vključno 1. 7. 2021, možno oddati pobude, katere se bodo obravnavale v postopku SD OPN 1. V ta namen bo od 1. 4. 2021 dalje, na spletni strani Občine Dobrna, objavljen obrazec s katerim lahko zainteresirani občani, pravne osebe in drugi lastniki zemljišč podajo pobudo za spremembo namenske rabe prostora ali prostorskih izvedbenih pogojev, kot jih sicer določa veljaven OPN Občine Dobrna. 

Pogoj za obravnavo pobude bo plačilo takse, kot jo bo potrdil Občinski svet, oddaja pobude in plačilo takse ne zagotavlja avtomatske pridobitve stavbnih zemljišč, temveč se pobuda najprej oceni, ali je zakonsko ustrezna, poleg tega pa se do nje v postopku SD OPN 1 opredelijo številni pristojni nosilci urejanja prostora za različna področja, kot npr.: za področje poselitve, varstva kmetijskih zemljišč, varstva kulturne dediščine, ohranjanja narave, varovanja gozdov, varstva pred naravnimi in drugimi nesrečami, tudi pred poplavami, s področja celotne infrastrukture in drugi. Kot zakonsko in strokovno sprejemljive pobude se v dosedanjih postopkih izkazujejo pobude za širitev kmetij, kmetijskih gospodarstev ter pobude za širitev komunalno opremljenih območij naselij ali območij, ki jih je možno infrastrukturno opremiti, prav tako so sprejemljive pobude za krčitve gozdov v kmetijske namene, ki se nahajajo izven varovanih gozdov in strožjega režima ohranjanja narave in podobno.
Po končanem uvodu je g. Lugariča zanimalo kako je s starimi pobudami, ki so jih občani vložili pred objavo postopka sprememb in dopolnitev Občinskega prostorskega načrta Občine Dobrna. Podan je bil odgovor, da se bo vsem vlagateljem poslalo obvestilo z vsemi potrebnimi informacijami in novo vlogo. 
Ostali svetniki niso razpravljali. 
Občinski svet Občine Dobrna je na 16. redni seji, dne 30. 3. 2021, soglasno, s 7 glasovi ZA od 7 prisotnih svetnikov občinskega sveta sprejel naslednji
SKLEP:
Občinski svet Občine Dobrna je na 16. redni seji, dne 30. 3. 2021, prejel informacijo o pričetku postopka sprememb in dopolnitve Občinskega prostorskega načrta Občine Dobrna. 

AD/6
Obravnava Odloka o določitvi takse za obravnavanje zasebnih pobud za spremembo namenske rabe prostora v Občinskem prostorskem načrtu Občine Dobrna.

Gradivo za točko dnevnega reda so svetniki prejeli s sklicem seje.
Uvod v obravnavo točke dnevnega reda je podal g. župan in povedal, da je pravna podlaga za sprejem Odloka o določitvi takse za obravnavanje zasebnih pobud za spremembo namenske rabe prostora v Občinskem prostorskem načrtu Občine Dobrna je Zakon o urejanju prostora (UL RS, št. 61/17, ZUreP-2), ki določa, da občina lahko predpiše takso za obravnavanje tistih zasebnih potreb glede prostorskega razvoja, ki predstavljajo pobudo za spremembo namenske rabe prostora v občinskem prostorskem načrtu. 

Besedo je predal ge. Smrečnik, ki je podala strokovno obrazložitev in povedala, da je plačilo takse je pogoj za obravnavo pobude. Po zakonu je višina za posamezno pobudo lahko znaša med 50,00 € in 300,00 €, odvisno od tega, ali gre za spremembo osnovne ali podrobnejše namenske rabe prostora in od potrebe po obravnavi pobude glede na pravne režime ter v postopku celovite presoje vplivov na okolje. Cilj določitve višine takse je obravnava tistih zasebnih potreb glede prostorskega razvoja, ki predstavljajo pobudo za spremembo namenske rabe prostora v OPN Občine Dobrna, kar po ZUreP-2 predstavlja pogoj za obravnavo pobude. Predlagana višina takse za pobude je odločena po predlogih ostalih primerljivih občin. 

Sledila je razprava v kateri so sodelovali: g. Danijel Šibanc, g. Branko Brecl in g. Jože Lugarič. 
Občinski svet Občine Dobrna je na 16. redni seji, dne 30. 3. 2021, soglasno, s 7 glasovi ZA od 7 prisotnih svetnikov občinskega sveta sprejel naslednja
SKLEPA:
1. Občinski svet Občine Dobrna je na 16. redni seji, dne 30. 3. 2021, sprejel sklep, da se prva in druga obravnava Odloka o določitvi takse za obravnavanje zasebnih pobud za spremembo namenske rabe prostora v Občinskem prostorskem načrtu Občine Dobrna, združita.

2. Občinski svet Občine Dobrna je na 16. redni seji, dne 30. 3. 2021, sprejel Odlok o določitvi takse za obravnavanje zasebnih pobud za spremembo namenske rabe prostora v Občinskem prostorskem načrtu Občine Dobrna.

AD/7

Poročilo Nadzornega odbora Občine Dobrna o opravljenem pregledu porabe sredstev v Občini Dobrna v letu 2020.

Gradivo za točko dnevnega reda so svetniki prejeli s sklicem seje.
G. župan je prisotne seznanil, da je Nadzorni odbor Občine Dobrna na podlagi pregleda poslovanja Občine Dobrna pripravil Poročilo o opravljenem pregledu porabe sredstev v Občini Dobrna v letu 2020 in besedo predal ge. Vlasti Žerjav, predsednici Nadzornega odbora Občine Dobrna, ki je predstavila potek pregleda in ugotovitve nadzornega odbora ter v zaključku predlagala sklep članov Nadzornega odbora Občine Dobrna, da  se potrdi Zaključni račun Proračuna Občine Dobrna za leto 2020.

Razprave ni bilo. 

Občinski svet Občine Dobrna je na 16. redni seji, dne 30. 3. 2021, soglasno, s 7 glasovi ZA od 7 prisotnih svetnikov občinskega sveta sprejel naslednji
SKLEP:
Občinski svet Občine Dobrna se je na 16. redni seji, dne 30. 3. 2021, seznanil s Poročilom Nadzornega odbora o opravljenem pregledu porabe sredstev v Občini Dobrna v letu 2020.
AD/8

Zaključni račun Proračuna Občine Dobrna za leto 2020.

Gradivo za točko dnevnega reda so svetniki prejeli s sklicem seje.

G. župan je uvodoma povedal, da je Zaključni račun proračuna Občine Dobrna  za leto 2020  pripravljen v skladu z Zakonom o javnih financah, Navodilom o pripravi zaključnega računa državnega in občinskega proračuna ter metodologije za pripravo poročila o doseženih ciljih in rezultatih neposrednih in posrednih uporabnikov proračuna ter Priročnikom za pripravo zaključnega računa občinskega proračuna izdanega s strani Ministrstva za finance.

Strokovno obrazložitev je podala ga. Milena Krušič in povedala, da morajo občine po koncu proračunskega leta, ki je enako koledarskemu letu, pripraviti zaključne račune svojih proračunov in pri tem upoštevati strukturo, vsebino in postopke njihove priprave v skladu s predpisi s področja javnih financ. Zaključni račun predstavlja prikaz predvidenih in realiziranih prihodkov in drugih prejemkov in odhodkov in drugih izdatkov proračuna v proračunskem letu, za katerega je bil sprejet proračun. V zaključnem računu so tako prikazane tudi vse spremembe sprejetega proračuna, uveljavljene med izvrševanjem proračuna, ki na podlagi veljavnih predpisov s področja javnih financ vplivajo na dejansko realizacijo proračuna.

V zaključku razlage je povedala, da je Zaključni račun proračuna Občine Dobrna za leto 2020  akt Občine Dobrna, v katerem so prikazani predvideni in realizirani prihodki in drugi prejemki ter odhodki in drugi izdatki občine za leto 2020.
V razpravi, ki je sledila sta sodelovala g. Jože Lugarič in g. Branko Brecl. 

Občinski svet Občine Dobrna je na 16. redni seji, dne 30. 3. 2021, soglasno, s 7 glasovi ZA od 7 prisotnih svetnikov občinskega sveta sprejel naslednji
SKLEP:
Občinski svet Občine Dobrna je na 16. redni seji, dne 30. 3. 2021, sprejel Zaključni račun Proračuna Občine Dobrna za leto 2020.

AD/9

Dopolnitev Načrta ravnanja s stvarnim premoženjem Občine Dobrna za leto 2021.

Del gradiva za točko dnevnega reda so svetniki prejeli s sklicem seje, dopolnitev pa je bila razdeljena še na seji. 
Uvodno razlago je podal g. župan, podrobno strokovno obrazložitev pa je podala ga. Mateja Smrečnik, ki je povedala, da je Načrt ravnanja s stvarnim premoženjem Občine Dobrna za leto 2021 je Občinski svet Občine Dobrna sprejel na 15. redni seji, dne 10. 12. 2020. Povedal je, da je Načrt ravnanja s stvarnim premoženjem Občine Dobrna za leto 2021,  sestavljen iz načrta ravnanja z nepremičnim premoženjem občine in načrta ravnanja s premičnim premoženjem občine. Načrt ravnanja z nepremičnim premoženjem vključuje načrt razpolaganja z zemljišči in načrt pridobivanja zemljišč. Zaradi nastale spremembe pri programu načrta razpolaganja z nepremičnim premoženjem Občine Dobrna za leto 2021, je potrebno načrt programa prodaje dopolniti, kot tudi dopolniti načrt pridobivanja.

V razpravi, ki je sledila so sodelovali: ga. Branka Gal,  g. Branko Brecl in ga. Vera Horjak Kravos
Občinski svet Občine Dobrna je na 16. redni seji, dne 30. 3. 2021, soglasno, s 7 glasovi ZA od 7 prisotnih svetnikov občinskega sveta sprejel naslednje
SKLEPE:
1. Občinski svet Občine Dobrna je na 16. redni seji, dne 30. 3. 2021, sprejel dopolnitev Načrta ravnanja s stvarnim premoženjem Občine Dobrna za leto 2021, z dopolnitvijo obrazca št. 1: Načrt pridobivanja z zemljišči tako, da se pod zap. št. 5 dodajo parcele parc. št. 2012, 2013, 1509/6, 1509/11, 1509/6,5, 2010, 2011, 1512, 1509/6, 1509/12, k.o. 1056 Dobrna.

2. Občinski svet Občine Dobrna je na 16. redni seji, dne 30. 3. 2021, sprejel dopolnitev Načrta ravnanja s stvarnim premoženjem Občine Dobrna za leto 2021, z dopolnitvijo obrazca št. 2b: Načrt razpolaganja z zemljišči tako, da se pod zap. št. 2 doda prodaja poslovnega prostora št. 2, ki se nahaja v objektu Dobrna 41, stavba št. 442, del stavbe št. 2 (ID 5489742), v izmeri 51,92 m2.

3. Občinski svet Občine Dobrna je na 16. redni seji, dne 30. 3. 2021, sprejel dopolnitev Načrta ravnanja s stvarnim premoženjem Občine Dobrna za leto 2021, z dopolnitvijo obrazca št. 2c: Načrt razpolaganja z zemljišči s stavbo tako, da se vpis pod zap. št. 5 izbriše, za nepremičnino v k.o, 1046 Zavrh, označeno s parc. 789/9 in 16/2, zaradi celostne obravnave kulturno varstveno zaščitenega območja kompleksa Graščine Gutenek.
AD/10
Informacija in sprejetje sklepa o menjavi zemljišč med RS, MDDSZ (CUDV Dobrna) in Občino Dobrna.

Gradivo za točko dnevnega reda so svetniki prejeli s sklicem seje.
G. župan poda obrazložitev, da kompleks nepremičnin, ki obsegajo graščino Novi Grad (Lokovina 10) s prizidkom h graščini oz. dvorcu (Lokovina 13) s pripadajočimi zemljišči, kar v naravi predstavlja parkovne površine, dva objekta v parku (objekt Lokovina 11 in objekt na parc. 2011, k.o. 1056 Dobrna) ter dva manjša pomožna objekta, je v celoti v lasti RS, upravljalec nepremičnin je Center za usposabljanje, delo in varstvo Dobrna. Nepremičnine v lasti RS so si ogledali člani Odbora za finance in občinsko premoženje, na 3. seji odbora, dne 29. 10. 2020 in se z zadevo seznanili. Občinski svet Občine Dobrna je na 14. redni seji, dne 10. 11. 2020, sprejel tudi sklep, s katerim ga pooblašča za vodenje postopkov potrebnih za sklenitev pravnega posla menjave znotraj Lokacijskega načrta Novi grad, ki so v lasti Občine Dobrna. 
V nadaljevanju je obrazložitev podala ga. Mateja Smrečnik, ki je povedala, da so se v izvedbi postopka določile vrednosti posameznih nepremičnin na podlagi cenitvenih poročil sodnih cenilcev in izvedle geodetske odmere potrebnih zemljišč, kot sledi. Po metodi neposredne pogodbe namerava RS, zanjo upravljavec CUDV Dobrna, skleniti menjalno pogodbo z Občino Dobrna pod pogojem, da se vrednost premoženja, ki ga ima v upravljanju z zamenjavo ne zmanjša in da razlika v vrednosti med zamenjanimi nepremičninami ni večja od 20 odstotkov, vendar največ 80.000 €. 
V razpravi, ki je sledila uvodni predstavitvi so sodelovali: ga. Vera Horjak Kravos, g. Danijel Šibanc, g. Branko Brecl.
Občinski svet Občine Dobrna je na 16. redni seji, dne 30. 3. 2021, soglasno, s 7 glasovi ZA od 7 prisotnih svetnikov občinskega sveta sprejel naslednja
SKLEPA:
1. Občinski svet Občine Dobrna se je na 16. redni seji, dne 30. 3. 2021, seznanil s predvideno menjavo zemljišč med RS, znajo upravljalec CUDV Dobrna in Občino Dobrna, ki obsegajo nepremičnine označene s parc. 2012, 2013, 1509/6, 1509/11, 1509/5, 2010, 2011, 1512, 1509/6, 1509/12, vse k.o. 1056 Dobrna, z menjavo dveh stavbnih zemljišč v izmeri 4706 m2, v lasti Občine Dobrna in sta označeni s parc. št. 1520/1 in 1520/3, vse k.o. 1056 Dobrna.

2. Občinski svet Občine Dobrna je na 16. redni seji, dne 30. 3. 2021, sprejel sklep s katerim soglaša s predvideno menjavo zemljišč med RS, znajo upravljalec CUDV Dobrna in Občino Dobrna, in sicer z menjavo zemljišč v lasti RS, zanjo upravljavec CUDV Dobrna, ki obsegajo nepremičnine označene s parc. 2012, 2013, 1509/6, 1509/11, 1509/5, 2010, 2011, 1512, 1509/6, 1509/12, vse k.o. 1056 Dobrna, katere se z menjalno pogodbo prenesejo v lastništvo Občine Dobrna z menjavo dveh stavbnih zemljišč v lasti Občine Dobrna, s parc. št. 1520/1 in 1520/3, skupaj v izmeri 4706 m2, vse k.o. 1056 Dobrna, kateri se z menjalno pogodbo preneseta v lastništvo RS, zanjo upravljalec CUDV Dobrna.
AD/11

Obravnava osnutka Pravilnika o dodeljevanju pomoči za razvoj podjetništva in gospodarstva v Občini Dobrna.

Gradivo za točko dnevnega reda so svetniki prejeli s sklicem seje.
G. župan je podal informacijo, da je potrebno zaradi nujnosti uskladitve pravilnika o dodeljevanju pomoči na področju malega gospodarstva s spremenjenimi določbami Uredbe Komisije (EU) št. 1407/2013, z dne 18. decembra 2013,  sprejeti nov Pravilnik o dodeljevanju pomoči za razvoj podjetništva in gospodarstva v Občini Dobrna, ki bo skladen z uredbo Komisije EU, kar bo omogočilo pridobitev oz. podaljšanje veljavne sheme pri Ministrstvu za finance.
V nadaljevanju je ga. Mateja Smrečnik podala obrazložitev in povedala, da Občina Dobrna že vrsto let namenja proračunske spodbude za razvoj različnih oblik podjetništva in gospodarstva v obliki vsakoletnega javnega razpisa, pravno podlago za njegovo izvedbo pravno podlago sta predstavljala Pravilnik o dodeljevanju finančnih sredstev za pospeševanje razvoja malega gospodarstva v Občini Dobrna in Pravilnik o dodeljevanju finančnih sredstev za pospeševanje odpiranja novih delovnih mest v Občini Dobrna . 

Veljavno priglašena shema Občine Dobrna za dodeljevanje pomoči pri Ministrstvu za finance je bila do 31. 12. 2020. Za dodeljevanje pomoči po pravilu de minimis je potrebno posodobiti pravni podlagi iz leta 2010, tako da so iz njene vsebine razvidni pogoji za dodeljevanje pomoči de minimis skladno z Uredbo št. 1407/2013.
Razprave ni bilo. 
Občinski svet Občine Dobrna je na 16. redni seji, dne 30. 3. 2021, soglasno, s 7 glasovi ZA od 7 prisotnih svetnikov občinskega sveta sprejel naslednja
SKLEPA:
1. Občinski svet Občine Dobrna je na 16. redni seji, dne 30. 3. 2021, sprejel sklep, da se prva in druga obravnava Pravilnika o dodeljevanju pomoči za razvoj podjetništva in gospodarstva v Občini Dobrna, združita.

2. Občinski svet Občine Dobrna je na 16. redni seji, dne 30. 3. 2021, sprejel Pravilnik o dodeljevanju pomoči za razvoj podjetništva in gospodarstva v Občini Dobrna. 
AD/12

Obravnava sprememb in dopolnitev Odloka o ustanovitvi javnega zavoda za turizem, šport in kulturo Dobrna.

Gradivo za točko dnevnega reda so svetniki prejeli s sklicem seje.
G. župan je prisotne seznanil, da  mora Javni zavod za turizem, šport in kulturo Dobrna pridobiti licenco za turistično agencijo za trženje različnih turističnih doživetij. Pridobljena licenca je tudi eden izmed pogojev za prijavitelje na javne razpise iz področja turizma. Licenco podeljuje Turistično gostinska zbornica Slovenije. 
ZTŠK Dobrna v veljavnem Odloku o ustanovitvi javnega zavoda za turizem, šport in kulturo Dobrna teh dejavnosti še nima vpisanih, zato je potrebna dopolnitev v 8. členu ustanovitvenega akta. Namesto trenutne vpisane dejavnosti I /63.300, po stari klasifikaciji 2002VS, je potreben vpis treh novih dejavnosti organizatorjev potovanj, potovalnih agencij, rezervacij in druge storitve s potovanji povezane dejavnosti, ki so usklajene s trenutno veljavno Standardno klasifikacijo dejavnosti 2009, V2.
Razprave  ni bilo. 

Občinski svet Občine Dobrna je na 16. redni seji, dne 30. 3. 2021, soglasno, s 7 glasovi ZA od 7 prisotnih svetnikov občinskega sveta sprejel naslednje
SKLEPE:
1. Občinski svet Občine Dobrna je na 16. redni seji, dne 30. 3. 2021, sprejel sklep, da se prva in druga obravnava Odloka spremembah in dopolnitvah Odloka o ustanovitvi javnega zavoda za turizem, šport in kulturo Dobrna, združita.

2. Občinski svet Občine Dobrna je na 16. redni seji, dne 30. 3. 2021, sprejel dopolnitev osnovne dejavnosti poslovanja Javnega zavoda za turizem, šport in kulturo Dobrna, kar se doda v 8. člen Odloka o ustanovitvi javnega zavoda za turizem, šport in kulturo Dobrna, z naslednjimi dejavnostmi: 

- N 79.120 – Dejavnost organizatorjev potovanj, 

- N 79.110 – Dejavnost potovalnih agencij,

- N 79.900 – Rezervacije in druge s potovanji povezane dejavnosti.
Ter ukine dejavnost s številko – I /63.300 dejavnost potovalnih agencij in organizatorjev potovanj; s turizmom povezane dejavnosti.

3. Občinski svet Občine Dobrna je na 16. redni seji, dne 30. 3. 2021, sprejel Odlok spremembah in dopolnitvah Odloka o ustanovitvi javnega zavoda za turizem, šport in kulturo Dobrna.
AD/13

Letno poročilo o izvedenih ukrepih iz akcijskega načrta Lokalnega energetskega koncepta Občine Dobrna in njihovih učinkih v letu 2020.

Gradivo za točko dnevnega reda so svetniki prejeli s sklicem seje.

G. župan je povedal, da je Občinski svet Občine Dobrna  na svoji 11. redni seji, dne 8. 12. 2011, obravnaval in sprejel Lokalni energetski koncept (LEK) Občine Dobrna. Zaradi spremembe zakonodaje je bil LEK v letu 2013 dopolnjen in tudi obravnavan na 22. redni seji občinskega sveta, dne 26.11.2013.

V nadaljevanju je ga. Urška Vedenik podala poročilo in strokovno obrazložitev, da LEK celovito oceni možnosti in predlaga rešitve na področju energetske oskrbe občine. Pri tem upošteva dolgoročni razvoj občine na različnih področjih in obstoječe energetske kapacitete. LEK je namenjen povečevanju osveščenosti in informiranosti porabnikov energije ter pripravi ukrepov na področju učinkovite rabe energije in uvajanja novih energetskih rešitev. LEK zajema akcijski načrt, kjer so projekti tudi ekonomsko ovrednoteni ter terminski načrt. 

Sledila je razprava, v kateri so sodelovali: ga. Branka Gal, ga. Vera Horjak Kravos in g. Danijel Šibanc. 
Občinski svet Občine Dobrna je na 16. redni seji, dne 30. 3. 2021, soglasno, s 7 glasovi ZA od 7 prisotnih svetnikov občinskega sveta sprejel naslednji

SKLEP:
Občinski svet Občine Dobrna se je na 16. redni seji, dne 30. 3. 2021, seznanil z Letnim poročilom o izvedenih ukrepih iz akcijskega načrta Lokalnega energetskega koncepta Občine Dobrna in njihovih učinkih v letu 2020.
AD/14

Obravnava presežkov Javnega sektorja VIZ OŠ Dobrna.

Gradivo za točko dnevnega reda so svetniki prejeli s sklicem seje.
Uvodno predstavitev točke dnevnega reda je podal g. župan. Nadaljevala pa je ga. Milena Krušič, ki je povedala, da je bilo na 6. redni seji Sveta zavoda JVIZ OŠ Dobrna, ki je bila 25. 2. 2021, podano letno poročilo za leto 2020, ki je vsebovalo računovodsko in poslovno poročilo za OŠ Dobrna. 
Iz izkaza prihodkov in odhodkov določenih uporabnikov za obdobje 1. 1. 2020 do 31. 12. 2020 je razvidno, da je presežek prihodkov obračunskega obdobja z upoštevanja davka od dohodka v višini 1.769,05 €. Presežek v višini 1.754,86 € je iz naslova javne službe, delež v višini 22,63 € pa se nanaša na presežek iz naslova tržne dejavnosti. Občinskemu svetu Občine Dobrna predlagajo, da se presežek v višini 1.754,86 €, iz naslova javne službe, nameni za nabavo opreme v letu 2021.

Razprave ni bilo. 
Občinski svet Občine Dobrna je na 16. redni seji, dne 30. 3. 2021, soglasno, s 7 glasovi ZA od 7 prisotnih svetnikov občinskega sveta sprejel naslednji

SKLEP:
Občinski svet Občine Dobrna se je na 16. redni seji, dne 30. 3. 2021, sprejel sklep, da se presežek prihodkov nad odhodki z upoštevanjem davka od odhodka za poslovno leto 2020 iz naslova javne službe v višini 1.754,86 EUR, nameni za nabavo opreme v letu 2021.
AD/15

Soglasje ustanovitelja pri določanju delovne uspešnosti direktorja oz. ravnatelja javnega zavoda OŠ Dobrna.
Gradivo za točko dnevnega reda so svetniki prejeli s sklicem seje.
G. župan je uvodoma povedal, da se od 1. junija 2020 dalje ponovno uporabljajo določbe Zakona o sistemu plač v javnem sektorju glede izplačila delovne uspešnosti. Zato mora Svet zavoda odločiti tudi, koliko odstotkov osnovne plače ravnatelja se nameni za njegovo delovno uspešnost za leto 2020. Za delovno uspešnost se lahko nameni najmanj 2% oziroma, če so za to izpolnjeni vsi pogoji, do največ 5% njihove osnovne plače v obdobju od 1. 7. 2020 do 31. 12. 2020. Ministrstvo bo zavodom zagotovilo sredstva za izplačilo delovne uspešnosti ravnatelja v skladu z odločitvijo sveta zavoda. Glede na izjemne razmere v letu 2020, ministrstvo svetom zavodom priporoča, da sprejmejo sklep, da za redno delovno uspešnost ravnateljem namenijo 5% polletne mase njihove osnovne plače. 
Svet zavoda JVIZ OŠ Dobrna je na 6. redni seji, 25. 2. 2021, odločil, da se za redno delovno uspešnost ravnatelju nameni  5% polletne mase njegove osnovne plače.

V razpravi, ki je sledila razlagi so sodelovali: g. Danijel Šibanc, ga. Branka Gal, ga. Vera Horjak Kravos, g. Jože Lugarič in g. Branko Brecl. 

Občinski svet Občine Dobrna je na 16. redni seji, dne 30. 3. 2021, s 5 glasovi ZA in 2 VZDRŽANIMA glasovoma (ga. Arlič, ga. Horjak Kravos), od 7 prisotnih svetnikov občinskega sveta sprejel naslednji
SKLEP:
Občinski svet Občine Dobrna je na 16. redni seji, dne 30. 3. 2021, podal soglasje, da se za redno delovno uspešnost ravnatelju nameni  5% polletne mase njegove osnovne plače.
AD/16

Soglasje ustanovitelja pri določanju redne delovne uspešnosti direktorici Javnega zavoda za turizem, šport in kulturo Dobrna.

Gradivo za točko dnevnega reda so svetniki prejeli s sklicem seje.
G. župan je uvodoma podal obrazložitev, da se od 1. junija 2020 dalje se je ponovno uporabljajo določbe Zakona o sistemu plač v javnem sektorju glede izplačila delovne uspešnosti. Zato mora Svet zavoda odločiti tudi, koliko odstotkov osnovne plače direktorja se nameni za njegovo delovno uspešnost za leto 2020. Za delovno uspešnost se lahko nameni najmanj 2 % oziroma, če so za to izpolnjeni vsi pogoji, do največ 5 % njihove osnovne plače v obdobju od 1. 7. 2020 do 31. 12. 2020.
Svet Javnega zavoda za turizem, šport in kulturo Dobrna je na svoji 2. korespondenčni  seji, dne 11. 3. 2021, ugotovil, da je direktorica Javnega zavoda za turizem, šport in kulturo Dobrna, dosegla 100% vrednosti meril za ugotavljanje višine dela plače za delovno uspešnost za leto 2020. Svet Javnega zavoda za turizem, šport in kulturo Dobrna je na svoji 2. korespondenčni  seji, dne 11. 3. 2021, odločil tudi, da se za redno delovno uspešnost direktorici nameni 5 % sredstev za osnovne plače direktorja.
V razpravi, ki je sledila sta sodelovala ga. Branka Gal in g. Branko Brecl. 
Občinski svet Občine Dobrna je na 16. redni seji, dne 30. 3. 2021, soglasno, s 7 glasovi ZA od 7 prisotnih svetnikov občinskega sveta sprejel naslednji
SKLEP:
Občinski svet Občine Dobrna je na 16. redni seji, dne 30. 3. 2021, podal soglasje, da se za redno delovno uspešnost direktorici Javnega zavoda za turizem, šport in kulturo Dobrna nameni  5% polletne mase njene osnovne plače.
AD/17

Obravnava Odloka o kategorizaciji občinskih cest v Občini Dobrna.

Gradivo za točko dnevnega reda so svetniki prejeli s sklicem seje.
G. župan je prisotne seznanil, da ima Občina Dobrna ima veljaven Odlok o kategorizaciji občinskih javnih cest v Občini Dobrna, h kateremu je bilo pridobljeno pozitivno mnenje DRSC. Ker pa je bilo po letu 2015 na občinskem cestnem omrežju izvedenih več sprememb pri zagotavljanju in izvajanju javnega prometa na občinskih cestah, so bile podane pobude za novo kategorizacijo oz. ureditev obstoječe kategorizacije cest, ali pa so bila ugotovljena določena neskladja pri obstoječem stanju, želi občina predmetne spremembe evidentirati z novim odlokom. 

V nadaljevanju je ga. Urška Vedenik povedala, da kategorizacija občinskih cest prikazuje dejansko rabo javnih cest na območju občine, ki se s potrebami in skladno z razvojem občine spreminja. Občina je pripravila spremembo Odloka, ker je želela evidentirati spremembe na občinskem cestnem omrežju, ki so nastale po letu 2015, ko je bil objavljen trenutno veljavni Odlok in tako dopolniti kategorizacijo cest z novimi dejstvi ter odpraviti morebitna neskladja pri obstoječem stanju. 

Skladno z Zakonom o cestah in Uredbo občina kategorizira ceste, ki so v lasti občine ali predstavljajo javno dobro ter se uporabljajo za javni promet. 

Z namenom uskladitve stanja na občinskem cestnem omrežju z veljavno zakonodajo je občina v preteklih letih uredila lastništvo več zemljišč, po katerih potekajo ceste, ki so prej potekale po zasebnih zemljiščih. Posamezne ceste, kjer je lastništvo urejeno in do sedaj še niso bile kategorizirane, se s spremembo Odloka tako vključuje v evidenco kategoriziranih cest. 

Dodatno so se ob pregledu stanja na občinskem cestnem omrežju ugotovila posamezna neskladja z dejanskim stanjem v naravi oz. z določili veljavne zakonodaje. 

S spremembo Odloka je tako prikazan predlog nove kategorizacije cest, ki se uporabljajo za javni promet, nekaterim odsekom se je nekoliko popravil zaris poteka osi cest glede na dejansko stanje v naravi, priključevanje na veljavno stanje potekov državnih cest in križišč z njimi, prevoznost ali drugo, nekateri odseki so se nekoliko skrajšali ali podaljšali. 

Tekom priprave aktualnih sprememb se je pripravilo več novih mejnih zapisnikov s sosednjimi občinami. Glede na obseg sprememb je bilo potrebno tudi dodatno usklajevanje z Zavodom za gozdove Slovenije. Vse izvedene spremembe na občinskem cestnem omrežju glede na do sedaj veljavno stanje so razvidne in opisane v priloženem gradivu. 

Namen predlagane spremembe Odloka je vzpostaviti občinsko cestno omrežje v takšni meri in obsegu, da bo tudi v nadaljevanju kar najbolje služilo prebivalcem. V naravi obstaja več cest, tako kategoriziranih kot nekategoriziranih, ki potekajo po zemljiščih v zasebni lasti. Z namenom dolgoročne ureditve stanja na občinskem cestnem omrežju bo potrebno ceste, tako kategorizirane kot nekategorizirane, tudi v nadaljevanju lastniško urejati in jih skladno z izpolnjevanjem meril dodajati v evidence.
Razprave ni bilo. 

Občinski svet Občine Dobrna je na 16. redni seji, dne 30. 3. 2021, soglasno, s 7 glasovi ZA od 7 prisotnih svetnikov občinskega sveta sprejel naslednji
SKLEP:
Občinski svet Občine Dobrna je na 16. redni seji, dne 30. 3. 2021, sprejel Odlok o kategorizaciji občinskih cest v Občini Dobrna.

AD/18

Pobude in vprašanja.
1. Vloga ge. Krivec Barbare, Klanc 12, Dobrna za finančno pomoč
G. župan je prisotne seznanil  z vlogo ge. Barbare Krivec, ki jo je na Občino Dobrna posredovala 30. 3. 2021 v kateri prosi za finančno pomoč za svojega sina Jana Poleneka, ki je otrok s posebnimi zahtevami in za izboljšanje zdravstvenega stanja potrebuje terapijo z matičnimi celicami, ki se izvaja v tujini.
Vloga je bila na seji prebrana. 

V razpravi so sodelovali vsi prisotni svetniki.
Občinski svet Občine Dobrna je na 16. redni seji, dne 30. 3. 2021, soglasno, s 7 glasovi ZA od 7 prisotnih svetnikov občinskega sveta sprejel naslednji
SKLEP:

Občinski svet Občine Dobrna je na 16. redni seji, dne 30. 3. 2021, obravnaval vlogo ge. Barbare Krivec, Klanc 12 b, 3204 Dobrna, ki jo je na Občino Dobrna posredovala 30. 3. 2021, v kateri prosi za finančno pomoč za svojega sina Jana Poleneka, ki je otrok s posebnimi potrebami in za izboljšanje zdravstvenega stanja potrebuje terapijo z matičnimi celicami, ki se izvaja v tujini. 

Občinski svet Občine Dobrna je ge. Barbari Krivec odobril sofinanciranje stroškov terapije z matičnimi celicami v višini 2.000 €.
2. Vloga Marije in Martina Ažmana, Paški Kozjak 58, Velenje za finančno pomoč
G. župan je prisotne seznanil z vlogo Marija in Martina Ažmana, Paški Kozjak 58, Velenje v kateri prosita za finančno pomoč za ureditev sanacije hleva, poškodovanega zaradi nesreče, zaradi katere jima  je poginilo tudi šest glav goveda. Menjavo kritine hleva sta nameravala financirati s prodajo govedi, ki je poginila. Vlogo sta oškodovanca na Občino Dobrna posredovala 27. 1. 2021. 
Vloga je bila na seji prebrana. 

V razpravi so sodelovali vsi prisotni svetniki.
Občinski svet Občine Dobrna je na 16. redni seji, dne 30. 3. 2021, soglasno, s 7 glasovi ZA od 7 prisotnih svetnikov občinskega sveta sprejel naslednji
SKLEP:

Občinski svet Občine Dobrna je na 16. redni seji, dne 30. 3. 2021, obravnaval vlogo Ažman Marije in Martina, Paški Kozjak 58, 3320 Velenje, ki sta jo na Občino Dobrna posredovala 27. 1. 2021, v kateri prosita za finančno pomoč za ureditev sanacije hleva, poškodovanega zaradi nesreče, zaradi katere jima  je poginilo tudi šest glav goveda. Menjavo kritine hleva sta nameravala financirati s prodajo govedi, ki je poginila. 

Občinski svet Občine Dobrna je Ažman Mariji in Martinu, Paški Kozjak 58, 3320 Velenje finančna sredstva za sanacijo hleva v višini 800 €.
3. Vloga prebivalcev dela zaselka Strmec nad Dobrno v kateri prosimo za ureditev (asfaltiranje) makadamske ceste
G. župan je prisotne na seji seznanil z vlogo prebivalcev dela zaselka Strmec nad Dobrno v kateri prosimo za ureditev (asfaltiranje) makadamske ceste, ki so jo na Občino Dobrna posredovali 16. 3. 2021. 
Vloga je bila na seji prebrana. 

V razpravi so sodelovali vsi prisotni svetniki.
Občinski svet Občine Dobrna je na 16. redni seji, dne 30. 3. 2021, soglasno, s 7 glasovi ZA od 7 prisotnih svetnikov občinskega sveta sprejel naslednji
SKLEP:

Občinski svet Občine Dobrna je na 16. redni seji, dne 30. 3. 2021, obravnaval vlogo prebivalcev dela zaselka Strmec nad Dobrno, ki so jo na Občino Dobrna posredovali 16. 3. 2021, v kateri prosijo za ureditev (asfaltiranje) makadamske ceste na relaciji od kmetije Kačnik do priključka na asfaltirano cesto Paka – Paški Kozjak.

Po seznanitvi z vlogo je Občinski svet Občine Dobrna ponovno poudaril nujnost upoštevanja že sprejetih sklepov, da je za obravnavo tovrstnih vlog in vključitev cest v proračune Občine Dobrna za asfaltiranje potrebna predhodna ureditev zemljiškoknjižnih stanj zemljišč po katerih poteka kategorizirana javna cesta. Zemljišča po katerih potekajo javne ceste, ki se v proračunih predvidijo za asfaltiranje, morajo biti v lasti Občine Dobrna. 

Vezano na razpoložljiva sredstva za asfaltiranje javnih cest se vsako leto v proračunu določijo ceste, predvidene za asfaltiranje v tekočem letu. 

Pri določanju prioritet se, med drugim, upošteva prometna obremenjenost ter pomembnost prometnih tokov in cestnih povezav med sosednjimi občinami in regijami.
AD/19
Razno.
Pod točko dnevnega reda razno so svetniki izpostavili in predlagali sledeče:
· g. župan je svetnikom v razmislek podal pobudo za vzpostavitev projekta »Občina brez plastike«, v razmislek je podal tudi predlog za zasaditev drevoreda 30 kostanjev in 10 lip, svetnike je prosil za predloge lokacije drevoreda.
· G. Branko Ramšak je predlagal postavitev mize in dveh klopi pri križu (pri ge. Sonji Ramšak) kjer je bilo predlagano pred časom že postavljeno. Povedal je tudi, da za ta namen izdelave podari hrast, ki naj ga g. Štimulak razreže.

· G. Branka Gal je podala pritožbo stanovalcev oranžnega bloka Dobrna 14 b, ki ugotavljajo, da plinske peči za oskrbo s toplo vodo ne delujejo, ker so cevi polne apnenca kljub večkratnemu čiščenju. Povedala je, da so že klicali na Sipro in Staninvest in da je zadeva v reševanju. 
Nadalje je povedala, da da lastniki objekt v Hudičevem grabnu še vedno kurijo odpadne zadeve, ki zelo smrdijo in motijo okoliške občane. Ga. Gal je povedala, da je bila zadeva v preteklosti že predana inšpektorici, ge. Kos, ki na terenu ni našla nepravilnosti. Ga. Gal je povedala, da bo inšpektorico ponovno pozvala, da opravi ogled na terenu. 

· G. Danijel  Šibanc je podal poročilo s 1. seje Sveta zavoda Celjskih lekarn. Zanimalo ga je tudi, če je že izbran zdravnik za Zdravstveno postajo na Dobrni. 

· Ga. Branka Gal je povedala, da dr. Franci Brezner, ki je bil predviden za delo v Zdravstveni postaji na Dobrni, dela pod mentorstvom dr. Govčeve in da mora opraviti še specializacijo.

· G. Danijel Šibanc je izpostavil izvedbo kanalizacije v smeri proti Branku Dobovičniku v Klancu, občani so nekaj dela opravili že sami, želijo pa da se prenese na VO KA Celje. Podan je bil odgovor, da je g. Dobovičnik na občini problematiko že predstavil, hkrati je bilo povedano, da ima VO KA za prenos infrastrukture določene standarde, med drugim tudi uporabno dovoljenje. Dogovorjeno je bilo, da se bo  naredil posvet s predstavniki VO KA ter da se bo skušala najti rešitev. 

· Tudi g. Branka Brecla je zanimalo kako je z zdravnikom v Zdravstveni postaji Dobrna, nadalje ga je zanimalo tudi , kako je za aktivnostmi glede možnosti gradnje doma za ostarele. Podan je bil odgovor, da se ne naredila poizvedba na terenu, da je potrebno poiskati zainteresiranega koncesionarja. Aktivnosti še potekajo in rešitve se še iščejo.
· Nadalje je g. Branka Brecla zanimalo kako je s prostori bivše pošte v objektu Dobrna 19. Podan je bil odgovor, da namembnost prostora še ni določena, da pa se razmišlja uporaba za namen multimedijske predstavitve turizma na Dobrni. 

· G. Jože Lugarič je ponovno izpostavil vprašanje zdravnika za mladoletne otroke, ki so bili prestavljeni v Celje. Podan je bil odgovor, da je odločitev dokončna skladna z zakonom in se ne bo spreminjala. 

· G. Vero Horjak Kravos je zanimalo kako je z možnostjo dolgotrajno oskrbe starejših na Dobrni, če potekajo kakšne aktivnosti na tem področju. Podan je bil odgovor, da je bil v Dobrčanu objavljen vprašalnik na osnovi katerega se bodo pridobili določeni podatki in stanje na terenu. Potrebne so še poizvedbe kakšne so potrebe v regiji. Nadalje je ga. Horjak Kravos predlagala manjše enote, v katerih bi se starejši ljudje počutili bolj domače in manj institucionalizirano, predlagala je tudi rešitev dnevnih centrov, kjer bi lahko občani koristili vsaj nekaj ur na dan. 

· Ga. Alenko Arlič je zanimalo  kdaj se bo nadaljevalo čiščenje struge Dobrnice. Podan je bil odgovor, da je bil že izveden sestanek z novo direktorico ARSA in da je nadaljevanje čiščenja v planu dela. Ga. Arlič je nadalje izpostavila pot od igrišča do mlinov, kje v deževnem vremenu zalo mehka in blatna in se kar pogreza. Podan je bil odgovor, da se bo na pot nasul dodaten pesek, da se utrdi.
· G. Branko Ramšak je povedal, da je v bivši trgovini KZ Celje nov najemnik Zottl trgovina z gradbeni in tehničnim materialom d.o.o. 

Seja je bila zaključena ob 20.50. uri. 

